
cija, ali ne prikazuje smjerove sunčevih zraka u solsticijima iu ekvinociju 
koji bi bili u svezi sa strukturom te katedrale.“ Kako nitko nije istraži- 
vao ovu katedralu, a ni druge hrvatske katedrale kasnog srednjeg vijeka u 
ovom smislu, mi ne znamo je su li takvi smjerovi uopće bili poštovani u 
gradnji katedrala i crkava kasnog srednjeg vijeka na hrvatskom etničkom 
prostoru. ' 
Trogirska je katedrala jedina istraživana u pogledu matematičke 
strukture nekih njezinih dijelova, a djelomično su pojedini likovi dove- 
deni u svezu s astronomijom. Jedan primjer dakako nije dovoljan da bi se 
izvelo općeniti zaključak da je tako bilo i sa svim katedralama i crkvama 
na hrvatskom etničkom prostoru ne samo u 13. stoljeću nego i ranije u 
12. stoljeću i tijekom idućih stoljeća kasnog srednjeg vijeka. U svezi s 
tim bilo bi dakako vrlo važno znati je li matematička struktura ugrađena 
primjerice u crkvu sv. Krševana i katedralu sv. Stošije u Zadru, koje s tog 
gledišta dosad nije nitko istraživao. Ali, ipak ova podrobno izvedena in- 
terpretacija strukture Trogirske katedrale ukazuje da je možda tako bilo 
i u strukturi ostalih katedrala i crkava na hrvatskom etničkom prostoru 
koje su građene u kasnom srednjem vijeku. = ; 

Iz svega izloženoga se može pretpostaviti da selina hrvatskom et- 
ničkom prostoru vrlo vjerojatno u gradnji katedrala i crkava rabilo neke 
matematičke odnose koji su predstavljali vezu svijeta s Bogom, i to na 
isti način kako se to radilo u kasnom srednjem vijeku u cijeloj zapadnoj 
Europi. 


460. Mladen Pejaković, Start magazin, ibid., str. 83. 


SREDNJOVJEKOVNA BOSNA KAO DIO 
ZAPADNOEUROPSKE KULTURE I CIVILIZACIJE 


Područje Bosne kroz stoljeća se mijenjalo, jednom se povećavalo a jed- 
nom smanjivalo. U prvoj polovici 10. stoljeća Bosna se protezala oko gor- 
njeg toka Bosne i njezinih pritoka, pa je od imena te rijeke dobila svoje 
ime. To područje se je kasnije nazivalo prava Bosna. S vremenom se ta 
jezgra proširila do srednje Drine, a na zapadu do rijeke Vrbas. Tijekom 
12. stoljeća ona se proširila dolinom Vrbasa i njezinih pritoka u Donje 
krajeve. U idućem stoljeću Bosna se proširila na nova područja, a poslije 
godine 1322. širila se prema moru,'" Ne ću ovdje izlagati kakve je granice 
imala Bosna u idućem razdoblju prije osvajanja Turaka, jer to nije važno 
za temu ove knjige. Važno je pak istaknuti da sigurno od godine 1137., a 
možda i prije, pa sve do pada Bosne pod tursku vlast Bosna priznaje vr- 
hovnu vlast hrvatsko-ugarskih vladara. A i onda kad ona postaje stvarno 
neovisna podržava još uvijek teorijski svoju vazalnu ovisnost o hrvatsko- 
ugarskim vladarima.'? 
Kulturna i civilizacijska pripadnost Bosne, bez obzira na njezino tre- 
nutačno protezanje, upoznaje se najbolje na temelju crkvene situacije, i 
to već od vremena rimskog Ilirika. Na teritoriju Bosne u ranom srednjem 
vijeku bilo je nekoliko biskupija i one su bile podređene nadbiskupu u 
Saloni. Biskupije istočno od Drine imale su svog crkvenog poglavara i to 
najprije nadbiskupa Soluna, a onda biskupa Justiniane Prime kao papin- 
skog vikara Istočnog Ilirika. Bizantinski car Leon III. Izaurijac (oko 680.- 
741.) samovoljnim aktom je oduzeo od jurisdikcije rimskog patrijarha 
cijeli Istočni Ilirik. Time je Drina postala međa dvaju patrijarhata, koja 


462 Bosna i Hercegovina, Hrvatska enciklopedija, ibid., str. 142. 

će postupno postajati granica dviju kršćanskih crkava i konfesija, dvaju 
politički odijeljenih svjetova.“ 

Nakon dolaska Hrvata dolazi do pokrštavanja novog stanovništva. 
Misionari se šalju u unutrašnjost zemlje po cijelom starom teritoriju solin- 
ske metropolije. Ti misionari pored toga što šire kršćanstvo među novim 
stanovništvom grade i crkve te polažu temelje kulture. U tom pogledu 
važni su rezultati proučavanja stila u staroj crkvenoj arhitekturi i dekora- 
tivnoj umjetnosti u Bosni. Premda srpski autor Vladimir Čorović u svojoj 
knjizi o povijesti Bosne hoće dokazati da Bosna pripada istočnoj kulturi i 
civilizaciji ipak priznaje: “Ostaci crkvene arhitekture i grobova, u čitavom 
vremenu od VIII. do XII. veka, potpuno su u vezi s dalmatinskim i imaju 
apsolutno iste tipove i analogije:“* 

Draganović“ piše da nema razlike između starohrvatskih dekorativ- 
nih i stilskih značajki srednjovjekovnih crkava u Bosni i u dijelovima hrvat- 
ske države. On naglašava da je u svakom slučaju "glede crkvene umjetnosti 
i dosljedno prvih vjerovjesnika cijelo područje današnje Bosne“* od Dinar- 
skih planina do Drine bilo jedinstveno; ono je imalo u crkvenom pogledu 
jednaku sudbinu i jednaku prošlost, koja ga je vezala s katoličkim zapadom 
i hrvatskom Dalmacijom! Ćiro Truhelka pak određuje prostor na kojem je 
bila raširena starohrvatska pleterna ornamentika i nalazi da ona postoji od 
Boke Kotorske diljem čitave obale Jadrana do uključivo Istre, a da je granica 
tog prostora rijeka Drina. On utvrđuje da se područje hrvatske pleterne 

ornamentike podudara s hrvatskim etničkim prostorom.“ 

Ovo što je ovdje izneseno izgleda da se dobro podudara s onim što 
se dosad zna o rimskim i srednjovjekovnim crkvama u Bosni i Hercego- 
vini u pogledu astronomskih orijentacija. Mulaomerović'“* ističe da su 
u srednjem vijeku u Bosni i Hercegovini crkve vrlo vjerojatno imale isto 
takve značajke i orijentacije kao starohrvatske crkvice u Dalmaciji, a da je 
to i utvrđeno za neke od njih. Tako temelji crkve u selu Vrutci kod Sara- 


465. Krunodav Draganović, Katolička crkva u sredovječnoj Bosni. U: Povijest Bosne i Hercegovine od 


najsrarijih vremena do godine 1463. knjiga prva, drugo izdanje. Sarajevo 1991, str: 683.-766. (poseb- 
no str. 685-686.) 


464 Vladimir Čorović, Historija Bosne, Beograd 1940. 1. str: 133.— Navedeno prema: Krunoslav Draga« 
nović, ibid., ser. 694. 


465. Krunoslav Draganović, ibid, st. 695. 
466 Tu se misli na srednjovjekovnu Bosnu i dijelove koji su pripadali hrvarskom kraljevsevu. 


467. Čiro Truhelka, Srarokršćanska arheologija, Zagreb 1931., str. 210. — Navedeno prema Krunoslav Da- 
ganović, bid. str. 695. 


Jasminko Mulaomerović, Archacoastronomy in Medieval Croatian Sacral Architecrure, Archaeoa- 
stronomy VI, be 1-4. Maryland 1983. s. 172-176. (posebno str. 176.) 

jeva pokazuju da je os crkve orijentirana u pravcu istok zapad u vrijeme 
ekvinocija.“ Kako su katoličke crkve u Bosni, a i na osvojenom teritoriju 
hrvatske države, Turci često uništavali i rušili, to je vrlo teško provesti 
cjelovitu analizu bosanskih srednjovjekovnih crkava s astronomskog i 
matematičkog gledišta. Ali, kako su neke crkve pretvorene u džamije, za- 
državši prvotnu strukturu konstrukcije, moguće je na takvima obaviti te 
analize. Mulaomerović'" se u svezi s tim osvrće na Medakovićeva istra- 
živanja koja su ukazala na neke pravilnosti porušenih crkava i kaže da će 
se Medakovićeva istraživanja proširiti i na crkve razdoblja nakon onog 
koje je istraživao Medaković i to u sklopu projekta “Razvoj astronomije u 
BiH“ Međutim, Mulaomerović nije, koliko mi je poznato, nastavio takva 
istraživanja.“ Iz prethodnog izlaganja proizlazi da su ne samo u rimsko 
doba nego i u razdoblju od osmog do dvanaestog stoljeća te crkve imale 
astronomsku strukturu kao i one u Dalmacij 

Ta se problematika može dobro upoznati iz knjige Tomislava Mara- 
sovića koji je sustavno opisao ranosrednjovjekovno graditeljstvo u Dal- 
maciji, a i u Bosni.“ lako Marasović opisuje crkvice na cijelom području 
današnje Bosne i Hercegovine, ja ću se u ovom poglavlju osvrnuti samo 
na srednjovjekovnu Bosnu, jer zapadni dio današnje Bosne i Hercegovine 
u razdoblju kad su se gradile te crkvice nije pripadao Bosni, nego je bio 
dio hrvatskog kraljevstva. 

Mnoge crkvice koje spominje i opisuje Marasović su u kasnijim razdo- 
bljima, osobito za turske vlasti, bile uništene tako da su im sačuvani samo 
fragmenti kamenog namještaja, a nije im moguće utvrditi niti tlocrt, a što 
je zbog utvrđivanja njihove orijentacije najvažnije u ovom poglavlju. Vrlo 
često se može uočiti da su ti fragmenti u svezi sa sličnim proizvodima u 
Dalmaciji, što vrijedi primjerice za crkvice u Malom Mošunju kod Trav- 
nika i u Bilimišću kod Zenice. Crkvica u Bilimišću kod Zenice potječe iz 
starokršćanskog doba i to iz 5.-6. stoljeća, ali se liturgijski namještaj može 
usporediti s reljefima iz 7. i 8. stoljeća u Dalmaciji (Bijači, Čiovo, Trilj, Gala). 


469 Jasminko Muliomerović, Mjerenje vremena, kalendari i astronomija u doba Turaka u BiH, Književ- 
na revija, god. IL, avgusr-septembar, Sarajevo 1989., st. 3. srednji stupac. 

Jasminko Mulaomerović, History of astronomy in Bosnia and Herzegovina - Some problems of 

archacoastronomy, Zbornik radova VI Nacionalne konferencije Jugoslovenskih astronoma, Hvar, 

1983., Beograd 1985., str. 103.-106. (posebno str. 104.) 

Bibliografija radova Jasminka Mukomerovića donesena na Intemetu pokazuje da on nije kasnije 

istraživao taj problem (Pristupljeno 29. ožujka 2014.), pa to vjerojatno znači da se istraživanja u sklo- 

pu navedenog projekta nisu ni obavljala. 

472 | Tomislav Marasović, Dalmatia praeromanica, Ranosrednjovjekovno graditeljstvo u Dalmaciji, sve- 
ak 4. Korpus arhitekcure; Južna Dalmacija, Bosna i Hercegovina, Crna gora, Split-Zagreb 2013. 

Od veće važnosti za temu ovog poglavlja je crkvica Sv. Stjepana u 
Vrutcima na Iliđi kod Sarajeva, koja potječe iz 9.-10. stoljeća. Ima ulaz 
na zapadu, i apsidu na istoku, a uzdužna os ima mali otklon od idealnog 
pravca zapad-istok u doba ekvinocija. Slično se može utvrditi i za crkvicu 
sv. Blaža (?) u Rogačićima kraj Blažuja, koja se nalazi u istom području 
kao i crkvica u Vrutcima. Građena je otprilike u 11. stoljeću, a oblikom i 
uglavnom dimenzijom se uklapala u tipsku skupinu šesterokonhnih gra- 
đevina u Dalmaciji. Orijentacija crkvice je idealna u smjeru zapad-istok 
u doba ekvinocija. Pored ovih crkvica se može utvrditi još i tlocrt crkvice 
Sv. Petra u Zavali u istočnoj Hercegovini. Građena je u 11. stoljeću, a ima 
pravilnu orijentaciju.“? 

Iz izloženoga se vidi da se zbog porušenosti crkvica može eventu- 
alno odrediti samo pravac osi crkvice, dok nema ni govora o poznava- 
nju njihove strukture koja bi nam mogla nešto više reći o tome kako su 
bili postavljeni otvori (prozori) na zidovima i je su li imali neku svezu s 
prolazom svjetlosti kroz njih u doba solsticija. Ako se ne uzmu u obzir 
crkvice iz ranokršćanskog razdoblja, jedino što je moguće doznati u svezi 
s crkvicama u doba kad se već naselilo hrvatsko stanovništvo, je njihova 
os u doba ekvinocija i to samo za dvije crkvice u središnjoj Bosni i jedne 
u Zavali u istočnoj Hercegovini. Crkvicu u Vrutcima spominje i Mulao- 
merović u svezi s osi crkve i to je jedino što se podudara s tekstom Tomi- 
slava Marasovića. Zato, istraživanja koja je najavio Mulaomerović u svezi 
astronomske strukture crkvica u Bosni i nisu mogla dati veće rezultate 
od navedenih. 

Ipak, obzirom na sačuvane fragmente kamenog namještaja crkvica se 
može zaključiti da su bile slično građene kao one u Dalmaciji i to ne samo 
u doba nakon doseljenja hrvatskog stanovništva, nego i u predhrvatskom 
razdoblju. Usprkos nemogućnosti da se u potpunosti izvedu astronomski 
zaključci u svezi s crkvicama u središnjoj Bosni, ipak se može pretpostaviti 
da su one građene na isti način kao i one u Dalmaciji, a što je pretpostavio 
i Mulaomerović. 

Nakon što su se u Dalmaciji pojavili u devetom stoljeću benediktinci, 
tvrdi Krunoslav Draganović, da su se oni sa svojim samostanima proširili 
i na bosansko, odnosno humsko područje, pa su najkasnije u 11. stoljeću 
uspostavili benediktinski samostan u Čičevu kod Trebinja." I neki drugi 


473 Tomislav Marasović, ibid, sr 293.330. 


474 Krunoslav Draganović, Katolička crkva u Bosni i Hercegovini. U: Hrvatska enciklopedija, Bosna 
Hercegovina, sv. LIL, Zagreb 1942.,str.159.162. (posebno str. 160.) 


KNJIGA 1 - SREDNJI VIJEK 
== === ——= 


autori drže da je u srednjovjekovnoj Bosni u Čičevu bio benediktinski sa- 
mostan.“ “Protivno ovome Salih Jaliman smatra da nema čvrstih dokaza da 
je bilo benediktinskih samostana u srednjovjekovnoj Bosni." Ali, kako je 
Bosna bila u srednjem vijeku jedinstveno crkveno područje s Dalmacijom 
može se ipak pretpostaviti da su benediktinci barem pokušali uspostaviti 
svoje samostane i u Bosni na isti način kako su to učinili u Dalmaciji. 

Starohrvatska umjetnost je bila u 13. i 14. stoljeću potisnuta i nestala. 
Truhelka*" smatra da se je to dogodilo zbog pojave bosanskih krstjana, 
koji su zazirali od crkava. Zato se po njegovom mišljenju na njihovom 
području više nisu gradile crkve, a i one koje su dotad postojale, bile su 
napuštene, pa su propadale. 

O pojavi bosanskih krstjana mnogo se raspravljalo u povijesnoj lite- 
raturi. Starije teorije o njihovom podrijetlu iz Bugarske pokazale su se ne- 
utemeljene, a mnogo je vjerojatnija teza da su došli iz Dalmacije. Naime, 
katarsko dualističko učenje su hrvatski trgovci iz Dalmacije upoznali u 
Carigradu, pa su prve katarske općine utemeljene u Splitu i Trogiru. Me- 
dutim, njih je počeo progoniti splitski nadbiskup Bernard, zbog čega su 
oni pobjegli u Bosnu gdje su dobili zaštitu bana Kulina (oko 1170. - oko 
1204.). Tako se krajem 12. stoljeća u Bosni pojavilo krivovjerje koje su 
zastupali bosanski krstjani. Najstariji dokument koji ih spominje potječe 
iz godine 1199.175 

Crkva bosanskih krstjana je jedna sljedba katarskog učenja, koje za- 
stupa dualizam, naime vjerovanje da postoje dva boga, bog dobra i bog 
zla. Zli, starozavjetni bog stvorio je svijet i materiju, a dobri, novozavjetni 
bog duhovni svijet.“ Takav dualizam je prisutan u svim katarskim učenji- 
ma i njihovim sljedbama. Bosanski pak krstjani, tvrdi Šanjek,“ zastupali 
su umjereni dualizam. 

Učenje bosanskih krstjana, kao i katara uopće, u jednom se dijelu 
temelji na novoplatonizmu, orfizmu i gnosticizmu. U tom učenju se može 


475 Bazilije Pandžić, De diocesi Tribuniensi et Maresanensi. Ed. Pontificium Athenacum Antonianum, 
Romac1959.,str. 24-15. Marko Popović, Manastir svetog Petra de Campo kod Trebinja.- GZM, Ar- 
heologija ns. sv. XXVIL/XXVITI, Sarajevo 1973., str. 313.346, lat.- Navedeno prema: Salih Jalimam, 
Djelacnost dominikanaca u srednjovjekovnoj Bosni, Tuzla 1999., str. 39. 

+76. Salih Jalimam, ibid,, str. 39. 

Ćiro Truhelka, ibid,, str. 210.-211. — Navedeno prema: Krunoslav Draganović, U: Povijest Bosne od 

najstarijih vremena do godine 1463. ibid., str. 695-696. 

Franjo Šanjek, Bosansko-humski krstjani i katarsko-dualistički pokret u srednjem vijeku, Zagreb 

19754 51.3 44. i drugdje. 

479. Karari, Hrvarska enciklopedija, sv.5., Zagreb 2003., str. 565. 

489 — Franjo Šanjek, ibid,, str. 191. 

djelomično prepoznati kozmološka slika, po kojoj je Zemlja u središtu svi- 
jeta, a oko nje su sfere sedam planeta, uključivši Sunce i Mjesec, Zvijezde 
su pričvršćene na posljednju sferu iza koje su Uranovi prostori, mjesto gdje 
vlada vječno svjetlo i gdje se smještaju duše.“ lako bi se iz spomenutih 
korijena učenja bosanskih krstjana mogla pretpostaviti takva kozmološka 
slika, ipak je teško vjerovati da je ona bila sadržana u cjelini u vjerovanju 
bosanskih krstjana. 

To krivovjerje je zahvatilo široke slojeve bosanskog društva i to one 
najviše uključivši i vladare, i one najšire i najniže slojeve društva. Bosan- 
ski krstjani su dapače predstavljali elitu bosanskog društva, pa bosanski 
vladari i velikaši biraju svoje poslanike i zastupnike iz redova pripadnika 
tog učenja. 

Zbog takve situacije razumljivo je da je katolička crkva poduzela oštre 
mjere protiv Crkve bosanskih krstjana. U Bosnu su vrlo brzo, odmah nakon 
pojave hereze došli dominikanci koji su imali glavni zadatak da potiskuju 
to krivovjerje. Oni su u Bosni imali veliku ulogu, pa je tako iz dominikan- 
skog reda bio bosanski biskup Ivan Teutonika (1233.- 1236.), a onda iz istog 
reda još nekoliko njegovih nasljednika. Franjevci su također došli u Bosnu, 
ali nešto kasnije, naime godine 1291., a bosanska franjevačka vikarija je 


utemeljena godine 1340. Prvi vikar je bio Peregrin Saksonac, 


koji je postao 
i biskup. 


** Naporima oba reda, dominikanskog i franjevačkog, bosanski 
krstjani su pomalo potiskivani, tako da je krajem, 14. i početkom 15. stoljeća 
u Bosni potpuno prevladao utjecaj katoličke crkve, pa su bosanski krstjani u 
velikom broju prelazili na katolicizam. Franjevački misionari nisu bili tada 
u stanju udovoljiti svim onim osobama 
kulturnoj ulozi franjevačkoj 
ovog poglavlja. 

Potpuno je pogrešno s bosanskim krstj 
ćaka u Bosni, Hercegovini i susjednim po 
Lici i Slavoniji. Argumente protiv toga nal: 
Pole stećaka nalaze i oko crkava, a crkve 
Nadalje krstjani nisu štovali znak križa koji 
autori smatraju da su Prikazi lova, turnir: 
noeuropske umjetnosti kasnoga srednjeg 


koje su željele primiti krštenje. O 
g reda bit će opširnije govora u daljnjem tekstu 


anima povezivati pojavu pe 
dručjima, naime u Dalmaciji, 
azimo u činjenici da se nekro- 
nisu gradili bosanski krstjani: 
se pojavljuje na stećcima. Neki 
a i plesa tipični motivi zapad- 
vijeka, te da su i arhitektonski 
38 Jasminko Mulomerović, 


k Razvoj asronomije u Bosni i Hercegovini (programska osnova), AsT0- 
nomski kalendar za 198. godinu, Sarajevo 1982, str. 44-46. etei i 45) 


482 Bosnai Hercegovina, Hrvatska enciklopedi 
Hvarska pedija, sv. 3. Zagreb 1941., s. 159. 
483 FranjoŠanjek, ibid,, ser. 190. zugsro 

elementi imitacija romaničkih ili gotičkih zapadnjačkih građevina. Ali, 
ti su se zapadnjački utjecaji, u skladu s mišljenjem tih autora, povezali s 
narodnom starom slavenskom tradicijom i određenim utjecajima crkve 
bosanske. 

Na stećcima se pojavljuju i solarno-lunarni simboli, koji su daka- 
ko prvenstveno važni za predmet ove knjige, ali nažalost nema temeljite 
analize ovih simbola u tom pogledu. Đuro Basler“ međutim pronalazi 
na stećcima orfistička učenja koja povezuje s crkvom bosanskih krstja- 
na. Ali, ako bi se motivi na stećcima morali prvenstveno povezati sa za- 
padnoeuropskim izvorima, a onda uz staru slavensku tradiciju i s nekim 
utjecajima bosanske crkve, teško je vjerovati da bi se na stećcima simboli 
mogli isključivo interpretirati kao orfički simboli. Ono što Basler pripisu- 
je orfizmu moglo bi potjecati od starih lunarno-solarnih simbola koji su 
prisutni i na drugim nadgrobnim spomenicima na hrvatskom etničkom 
prostoru. Basler smatra da se kuglu u ruci nekih osoba može tumačiti 
kao simbol nebeske sfere u koju će pokojnik otići. Također drži da štito- 
vi - clipeusi simboliziraju besmrtnost. Pri tome naglašava da je clipeus 
simbol Nepobjedivog Sunca — Solis invicti.** Ipak treba istaknuti, da se 
nepobjedivo Sunce javljalo na mnogim rimskim objektima na hrvatskom 
etničkom prostoru. Nažalost se zasad ne može reći ništa više o motivima 
na stećcima povezanih s astronomskim pojmovima. Vjerujem da bi se 
novim istraživanjima u ovom smislu moglo naći određenu povezanost s 
astronomijom. ' ba 

Nakon što su franjevci došli u Bosnu godine 1291, počeli su osnivati 
svoje samostane koji su bili ne samo vjerska žarišta, nego su bili i središta 
dotad oskudnog prosvjetnog djelovanja. Jelenić“ smatra da su franjevci, 
odmah nakon dolaska u Bosnu iz nekih zapadnoeuropskih zemalja, počeli 
1S prosvjetnim djelovanjem u skladu s obrazovanjem u zemljama iz kojih 
su došli. Jelenić tvrdi da je nemoguće da franjevci nisu u svojim samosta- 
nima odmah nakon dolaska posvećivali pozornost odgoju i pouci svojih 
Pitomaca koje su primali u red iz puka u Bosni. Dapače on smatra da su 
franjevci svojim pitomcima davali poduku barem iz nekih grana PE 
kvadrivija. Usprkos tome oni nisu uspijevali osnovati filozofske i teološke 


484. Stećci, Hrvarska enciklopedija, sv. 10, Zagreb 2008,51. 232. b 

M pRRE SI Ska a Henie Dobri Pastir, god. XXVL, svezak I-IL, Sarajevo 
1976., str. 79.96. 

Đuro Basler, ibid., sr. 87. : 

Julijan Jelenić, Kulcura i bosanski franjevci, sv. L, Sarajevo 1912., st: 95-190. 

škole, pa su svoje kandidate slali u Dalmaciju i Italiju. U bosanskim franje- 
vačkim samostanima su se osnivale i knjižnice u kojima su se sakupljale 
knjige koje su franjevci donosili iz Italije i drugih krajeva, a osobito nakon 
godine 1374., kad je papa Grgur XI. dopustio bosanskim franjevcima da 
mogu zadržati knjige umrlih misionara u svojoj vikariji i da ih ne moraju 
kao dotad vraćati natrag. 

Kao što se vidi, bosanski franjevci su stalno bili povezani sa zapad- 
noeuropskom kulturom. Ne znamo na koji su način prenosili u Bosnu 
zapadnoeuropska shvaćanja odmah nakon dolaska u Bosnu, ali je sigurno 
da su u zemljama zapadne Europe završavali filozofske i teološke studije 
a to je bilo od izuzetne važnosti za prijenos filozofskih, a i znanstvenih 
shvaćanja iz zapadne Europe u Bosnu. Za 15. stoljeće znamo više o odnosu 
bosanskih franjevaca prema filozofiji i prema znanosti. 

Prema usmenoj tradiciji je neki drevni bosanski franjevac posjedo- 
vao jedan kodeks s medicinskim sadržajem iz početka 15. stoljeća koji je 
zbirka više posebnih raspravica, a koje su sve u nekoj svezi s medicinom. 
Sačuvao se je u jednoj starosjedilačkoj obitelji u Travniku, a danas se na- 
lazi u Arhivu Hrvatske akademije znanosti i umjetnosti u Zagrebu. U 
novije doba mu je stavljen skupni naslov Ephemerides-Medica.*? 

O tom će kodeksu biti opširnije govora u posebnom poglavlju u ovoj 
knjizi. Ovdje ću međutim ipak istaknuti činjenicu da se u njemu na po- 
četku nalazi raspravica o komputusu i kalendaru. To pokazuje da su bo- 
sanski franjevci možda rabili komputus za izračunavanje blagdana. Kako 
je sadržaj kodeksa prvenstveno astrološka medicina, postoji mogućnost 
da su je franjevci u Bosni podržavali i služili se s tim kodeksom ukoliko 
je taj kodeks u Bosni već od kasnog srednjeg vijeka. To može biti samo 
pretpostavka koju zasad ne možemo sa sigurnošću potvrditi. 

Ali postoji velika mogućnost da je neki Ivan iz Bosne u 15. stoljeću 
vjerojatno negdje u zapadnoj Europi napisao jedan tekst iz astrologije. 
Naime godine 1498. pripisao je Simon de Phares** jednu astrološku ra- 
spravu napisanu godine 1464., a u kojoj se govori i o astronomskim spra- 
vama, nekom Ivanu. Rasprava je navedena kao Sexagenarius, a incipit 
posvete upućene princu od Nigreponta je “Tua me commovit celsitudo..“ 


Ernest Wickersheimer koji je objavio tekst Simona de Pharesa pročitao je 

Arhiv Hrvatske akademije znanosti i umjetnosti, Zagreb, rukopis, sign. VIL. 92. 


Tajje kodeks opisan u radu: Mirko Dražen Grmek, Srednjovjekovni salemski medicinski rukopisu 
Arhivu Jugoslavenske akademije, Starine Jugoslavenske akademije znanosti i umjetnosti, knjiga 45 
Zagreb 1955., Str. 151.171. 

urukopisu ime tog astrologa Johan de Bosma.*' Međutim, Lynn Ihorndi- 
ke*“ je ispravio to čitanje u Johan de Bosnia, pa je tako naveden taj autor 


i u katalogu incipita srednjovjekovnih znanstvenih spisa na latinskom 
93 
jeziku.“ 


Dakako da se ne može sa sigurnošću potvrditi da je taj astrolog doista 
iz Bosne, ali će s vremenom možda neki novi izvori potvrditi ili opovr- 
gnuti Thorndikeovu tezu. Ne postoje nikakvi dokazi da je taj Ivan živio u 
Bosni, pa je vrlo vjerojatno da je djelovao i pisao to djelo u zapadnoj Eu- 
ropi. Ali i bosanski franjevci su sigurno studirali u zapadnoj Europi. Neki 
su se vraćali u Bosnu, a neki su ostajali u stranim zemljama, kao što je to 
bilo s franjevcima s cijelog hrvatskog etničkog prostora. Najistaknutiji 
bosanski franjevac u 15. stoljeću koji je otišao u zapadnu Europu i u njoj 
djelovao, bio je Juraj Dragišić (oko 1445.-1520.). O njemu će biti opširnije 
govora u posebnom poglavlju ove knjige. 

Godine 1463. Turci su pokorili Bosnu i od tada nastaje potpuno nova 
situacija. Franjevci su nastojali imati snošljive odnose s turskim vlastima, 
pa su isposlovali od sultana Mehmeda II. već godine 1463. zasebnu ahd- 
namu kojom im je sultan garantirao slobodu obavljanja vjerskih obreda. 
Usprkos tome oni su stalno imali mnogo teškoća. 

Turci su odmah nakon okupacije Bosne uspostavili svoj način života 
koji je bio u skladu s islamom. Sasvim je jasno da su oni istodobno donijeli 
isvoju kulturu i civilizaciju. Donekle nam je poznato kako se ta civilizacija 
uvodila u Bosnu. O tome će biti govora u posebnom poglavlju ove knjige 
o srednjovjekovlju. Ali, Turci nisu stali s osvajačkim ratovima nakon što 
su zauzeli Bosnu, nego su nastavili osvajati hrvatski etnički prostor izvan 
Bosne, pa su već sredinom 16. stoljeća zauzeli mnogo tog teritorija. Od 
toga vremena mnogo više znamo o turskoj civilizaciji na hrvatskom et- 
ničkom prostoru, pa ću tu problematiku u cijelosti iznijeti u idućoj knjizi 
koja razmatra kasnu renesansu u Hrvata. 


491 Simon de Phares, Recucil des plus ećlčbres astrologues, Paris 1929., ed. Ernest Wickersheimer. 
49 Lynn Thomdike, A History of Magic and Experimental Science, Vol. IV, New York 1934, str. 440. 

